ครม.ปูตั้งนักการเมืองนั่งบอร์ดเอ็กซิมแบงก์
ครม.ปูแดงทำพิลึก ส่ง สส.สอบตกสังกัดพรรคเพื่อไทยนั่งกรรมการเอ็กซิมแบงก์
30 ต.ค. 2565

ครม.ปูแดงทำพิลึก ส่ง สส.สอบตกสังกัดพรรคเพื่อไทยนั่งกรรมการเอ็กซิมแบงก์ 
นายอนุสรณ์ เอี่ยมสะอาด รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบตามที่กระทรวงการคลังเสนอแต่งตั้งประธานกรรม การและกรรมการอื่นในคณะกรรม การธนาคารเพื่อการส่งออกและนำเข้าแห่งประเทศไทย (เอ็กซิมแบงก์) แทนกรรมการที่อายุครบ 65 ปี และกรรมการที่ครบวาระ จำนวน 5 คน 
ประกอบด้วย นายประสงค์ พูนธเนศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เป็นประธานกรรมการ นายเข็มชัย ชุติวงศ์ อธิบดีอัยการ สำนักงานที่ปรึกษากฎหมาย ร.ต.อ.วรเดช จันทรศร อดีตเลขาธิการคณะกรรมการการอุดมศึกษา (กกอ.) นายสุรชัย ดนัยตั้งตระกูล อดีตสมาชิกวุฒิสภา นายเฉลิมชัย จีนะวิจารณะ อดีตผู้สมัครสมาชิกสภาผู้แทนราษฎร เขต 10 กทม. สมาชิกพรรคเพื่อไทย เป็นกรรมการ โดยให้เริ่มต้นวาระการดำรงตำแหน่งตั้งแต่วันที่ 22 พ.ย. 2554 เป็นต้นไป ยกเว้น นายเข็มชัย ให้เริ่มการดำรงตำแหน่งตั้งแต่วันที่คณะกรรมการอัยการอนุมัติ 
แหล่งข่าวจากกระทรวงการคลังเปิดเผยว่า นี่เป็นครั้งแรกที่มีการแต่งตั้งนักการเมืองที่สังกัดพรรคการเมืองเข้ามาเป็นกรรมการ